എയിംസ് രണ്ടാംഘട്ട പദയാത്ര തുടങ്ങി തൃക്കരിപ്പൂര്: എയിംസിനു വേണ്ടി സംസ്ഥാന സര്ക്കാര് കേന്ദ്രത്തിനു മുന്നില് സമര്പ്പിച്ച നിര്ദേശത്തില് കാസര്ഗോഡിന്റെ പേരും ഉള്പ്പെടുത്തണമെന്നാവശ്യപ്പെട്ട് എയിംസ് ജനകീയ കൂട്ടായ്മയുടെ നേതൃത്വത്തില് പദയാത്ര തുടങ്ങി. കാലിക്കടവില്നിന്നും ആരംഭിച്ച യാത്ര പിലിക്കോട് പഞ്ചായത്ത് പ്രസിഡന്റ് പി.പി. പ്രസന്നകുമാരി ജനകീയ കൂട്ടായ്മ ജനറല് കണ്വീനര് ഫറീന കോട്ടപ്പുറത്തിന് പതാക കൈമാറി ഉദ്ഘാടനം ചെയ്തു. വ്യാപാരി വ്യവസായി ഏകോപന സമിതി വനിതാ വിംഗ് ജില്ലാ സെക്രട്ടറി രേഖ മോഹന് അധ്യക്ഷതവഹിച്ചു. ജനകീയ കൂട്ടായ്മ വൈസ് പ്രസിഡന്റ് സിസ്റ്റര് ജയ ആന്റോ മംഗലത്ത്, പഞ്ചായത്തംഗം രവീന്ദ്രന് മാണിയാട്ട്, മുനീസ അമ്ബലത്തറ, കെ.ജെ. സജി, പി. സരിജ, സൂര്യനാരായണ ഭട്ട്, ടി.വി. ബാലന്, ബി. അനില് കുമാര്, നാസര് ചെര്ക്കളം, ശ്രീനാഥ് ശശി, അമ്ബലത്തറ കുഞ്ഞികൃഷ്ണന് എന്നിവര് പ്രസംഗിച്ചു. നടക്കാവ് ജംഗഷ്നിലെ സ്വീകരണ ശേഷം തൃക്കരിപ്പൂര് ടൗണില് നടന്ന പൊതുസമ്മേളനം പഞ്ചായത്ത് പ്രസിഡന്റ് സത്താര് വടക്കുമ്ബാട് ഉദ്ഘാടനം ചെയ്തു. സി.എച്ച്. അബ്ദുള് റഹീം അധ്യക്ഷതവഹിച്ചു. കെ.വി. കൃഷ്ണപ്രസാദ്, എ.ജി. നൂറുല് അമീന്, എം.ടി.പി. കരീം, ഇ.വി. ദാമോദരന് എന്നിവര് പ്രസംഗിച്ചു. പടന്ന ഓരിമുക്കില് നടന്ന സമാപന സമ്മേളനം പഞ്ചായത്ത് പ്രസിഡന്റ് പി.വി. മുഹമ്മദ് അസ്ലം ഉദ്ഘാടനം ചെയ്തു.